CELEX: 62011TN0593
Language: fi
Date: 2011-11-28 00:00:00
Title: Asia T-593/11: Kanne 28.11.2011 — Al-Chihabi v. neuvosto

28.1.2012   
            
            
               FI
            
            
               Euroopan unionin virallinen lehti
            
            
               C 25/62
            
         
      Kanne 28.11.2011 — Al-Chihabi v. neuvosto
      (Asia T-593/11)
      (2012/C 25/119)
      Oikeudenkäyntikieli: englanti
      
         Asianosaiset
      
      
         Kantaja: Fares Al-Chihabi (Aleppo (Syyria) (edustajat: asianajaja L. Ruessmann ja asianajaja W. Berg)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 2.9.2011 annetun neuvoston asetuksen (EU) N:o 878/2011 (1) ja 13.10.2011 annetun neuvoston asetuksen (EU) N:o 1011/2011 (2) sekä 2.9.2011 tehdyn neuvoston päätöksen 2011/522/YUTP (3) ja 13.10.2011 tehdyn neuvoston päätöksen 2011/684/YUTP (4) ja kaiken sitä myöhäisemmän lainsäädännön siltä osin kuin siinä säilytetään ja/tai korvataan rajoittavat toimenpiteet sikäli kuin ne koskevat kantajaa ja
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan asiassa on loukattu Euroopan unionin perusoikeuskirjan 41 artiklassa määrättyä oikeutta hyvään hallintoon, erityisesti perusteluvelvollisuutta, SEUT 216 artiklaa ja neuvoston asetuksen (EU) N:o 442/2011 (5) 14 artiklan 2 kohtaa.
               
            
                  2)
               
               
                  Toinen kanneperuste, jonka mukaan asiassa on loukattu kantajan puolustautumisoikeuksia, erityisesti oikeutta tulla kuulluksi ja oikeutta tehokkaisiin oikeussuojakeinoihin näiden oikeuksien osalta.
               
            
                  3)
               
               
                  Kolmas kanneperuste, jonka mukaan asiassa on loukattu perusteettomalla ja suhteettomalla tavalla kantajan perusoikeuksia, erityisesti omistusoikeutta, oikeutta nauttia kunniaansa ja maineeseensa kohdistuvaa kunnioitusta, oikeutta tehdä työtä ja harjoittaa elinkeinoa ja oikeutta syyttömyysolettaman soveltamiseen.
               
            
                  4)
               
               
                  Neljäs kanneperuste, jonka mukaan asiassa on loukattu kantajan yksityiselämän kunnioittamista koskevaa oikeutta, koska varojen jäädyttämistä ja liikkumisoikeuden rajoittamista koskevilla toimenpiteillä puututaan myös suhteettomasti kantajan yksityiselämään kunnioittamista koskevaan perusoikeuteen ja loukataan yleistä suhteellisuusperiaatetta.
               
            
         (1)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 2.9.2011 annettu neuvoston asetus (EU) N:o 878/2011 (EUVL L 228, s. 1).
      
         (2)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 muuttamisesta 13.10.2011 annettu neuvoston asetus (EU) N:o 1011/2011 (EUVL L 269, s. 18).
      
         (3)  Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 2.9.2011 tehty neuvoston päätös 2011/522/YUTP (EUVL L 228, s. 16).
      
         (4)  Syyriaan kohdistettavista rajoittavista toimenpiteistä annetun päätöksen 2011/273/YUTP muuttamisesta 13.10.2011 tehty neuvoston päätös 2011/684/YUTP (EUVL L 269, s. 33).
      
         (5)  Syyrian tilanteen johdosta määrättävistä rajoittavista toimenpiteistä 9.5.2011 annettu neuvoston asetus (EU) N:o 442/2011 (EUVL L 121, s. 1).